OzLabs/hebrew-wiki-articles huggingface dataset:
פרס הווידאו קליפים של MTV לאלבום השנה

פרס הווידאו קליפים של MTV לאלבום השנה הוא פרס שניתן בטקס פרסי הווידאו קליפים של MTV. הוא הוצג לראשונה בטקס פרסי הווידאו קליפים של MTV לשנת 2022, וזאת הפעם הראשונה שהטקס מכיר באלבומים בקטגוריות הענקת הפרסים. הארי סטיילס היה הזוכה הראשון בקטגוריה, עם Harry's House<ref></ref>.

== זכיות ומועמדים ==
{| class="mw-collapsible toccolours" width="50%"
!<big>שנות ה־2020</big>
|-
!2022 <ref></ref><ref></ref>
|- bgcolor="#B0C4DE"
|הארי סטיילס – Harry's House
|-
|אדל – 30
|-
|דרייק – Certified Lover Boy
|-
|בילי אייליש – Happier Than Ever
|-
|באד באני – Un Verano Sin Ti
|-
!2023 <ref></ref><ref></ref>
|- bgcolor="#B0C4DE"
|טיילור סוויפט – Midnights
|-
|ביונסה – Renaissance
|-
|דרייק ו-21 סבאג' – Her Loss
|-
|מטרו בומין – Heroes & Villains
|-
|מיילי סיירוס – Endless Summer Vacation
|-
|סיזה – SOS
|}

== שיאני מועמדויות ==
{| class="wikitable" style="width:70%;"
!מספר מועמדויות
!אמן
!קליפים
|-
!2
|דרייק
|<small>Certified Lover Boy</small> <small> Her Loss</small>
|}

== הערות שוליים ==

קטגוריה:פרסי הווידאו קליפים של MTV
Fusion 360

Fusion 360 היא תוכנה מסחרית פופולרית לתכנון ועיצוב בעזרת מחשב (CAD), ייצור בעזרת מחשב (CAM), הנדסה בעזרת מחשב (CAE) ומעגלים מודפסים (PCB), שפותחה על ידי Autodesk. התוכנה תומכת בפלטפורמות Windows ו- macOS, עם יישומים פשוטים הזמינים עבור אנדרואיד ו- iOS . רישיון Fusion 360 ניתן בתשלום, אך קיימת מהדורה ביתית לא מסחרית מוגבלת בחינם.<ref></ref>

== היסטוריה ==
Fusion 360 הוצגה על ידי Autodesk ב-24 בספטמבר 2013. <ref></ref> היא שילבה תכונות רבות של Inventor Fusion, שאותה החליפה.<ref></ref>

לאחר השחרור, מוצרי Autodesk אחרים שולבו בתוך Fusion 360, כולל:
* בשנת 2017 שולבה תכונת Slicer של Autodesk 123D.<ref></ref>
* בשנת 2021, Autodesk Meshmixer הופסק, לאחר שפונקציונליות שולבה ב-Fusion 360<ref></ref><ref></ref>
* בשנת 2021 מוזגה Netfabb לתוך Fusion 360<ref></ref><ref></ref>

== מאפיינים ==
ל-Fusion 360 יכולות מובנות לבצע מידול תלת מימד, סימולציה ותיעוד. הוא יכול לנהל תהליכי ייצור כגון עיבוד שבבי, כרסום, חריטה וייצור תוסף. יש לו גם תכונות של אוטומציה של עיצוב אלקטרוני (EDA), כגון עיצוב סכמה, עיצוב PCB וניהול רכיבים.<ref></ref>

=== הרחבות ===
Autodesk מציעה מספר הרחבות בתשלום המוסיפות פונקציונליות נוספת ל-Fusion 360, ביניהן:<ref></ref>
* סימולציה
* עיצוב גנרטיבי
* עיבוד שבבי
* קינון וייצור
* עיצוב מוצר
* לנהל
* מבנה תוסף

==קישורים חיצוניים==

* 

== הערות שוליים ==

קטגוריה:תוכנות שהושקו ב-2013
קטגוריה:תוכנה לתכנון בעזרת מחשב
איגוד השחמט של ארצות הברית

איגוד השחמט של ארצות הברית (באנגלית: United States Chess Federation או USCF) הוא הגוף האחראי על תחרויות שחמט בארצות הברית ומייצג אותה בפיד"ה, איגוד השחמט העולמי. האיגוד מנהל את שיטת הדירוג הרשמית במדינה, מעניק תארים ואחראי על יותר מ-20 אליפויות לאומיות מדי שנה. האיגוד נוסד באילינוי בשנת 1939 כתוצאה מאיחוד של שני ארגוני שחמט ותיקים יותר. מספר הרשומים באיגוד נכון ליולי 2022 הוא 85,000.<ref></ref>

==היסטוריה==
האיגוד הוקם, כאמור, לאחר איחוד של איגוד השחמט האמריקני ואיגוד השחמט הלאומי. איגוד השחמט האמריקני (לשעבר המערבי) ערך אליפות שנתית פתוחה מאז שנת 1900; הטורניר ההוא, לאחר המיזוג, הפך לאליפות ארצות הברית הפתוחה.

מספר החברים באיגוד עם הקמתו היה בערך 1,000. מספר זה נשאר דומה עד שנת 1958, כשבובי פישר זכה באליפות המדינה בהיותו בן 14 בלבד. במהלך התקופה שלאחר מכן, הידועה גם בתור "עידן פישר", מספר החברים ב-USCF גדל משמעותית עד לסביבות 60,000 בשנת 1974.

==שיטת הדירוג==
{|class="wikitable" align="center"
!דרגה!!מד כושר
|-
|רב אמן||2400 ומעלה
|-
|אמן לאומי||2200-2399
|-
|אמן||2000-2199
|-
|דרגה ראשונה||1800-1999
|-
|דרגה שנייה||1600-1799
|-
|דרגה שלישית||1400-1599
|-
|דרגה רביעית||1200-1399
|-
|דרגה חמישית||1000-1199
|-
|דרגה שישית||800-999
|-
|דרגה שביעית||600-799
|-
|דרגה שמינית||400-599
|-
|דרגה תשיעית||200-399
|-
|דרגה עשירית||100-199
|}
האיגוד משתמש במדי כושר על מנת לדרג את החברים בו, כשלכל שחקן מד כושר שונה עבור משחקים בקצב מלא, בקצב מהיר ובבזק.
הרעיון יצא לראשונה אל הפועל ב-1950 תוך שימוש בנוסחה שפיתח קנת הקרנס (אנ'). ב-1960 אומצה שיטתו של ארפד אלו (אנ'), פרופסור לפיזיקה שהיה גם שחמטאי מחונן. שיטה זו אומצה מאוחר יותר גם על ידי פיד"ה ואף שימשה לדרג שחקנים במשחקים שאינם שחמט. ה-USCF ערך מספר שינויים בשיטה לאורך השנים; המודל הנוכחי<ref></ref> הושפע רבות מפרופ' מארק גליקמן, שפיתח שדרוג לשיטתו של אלו.

==אליפויות==
האיגוד מארגן שלל אליפויות שחמט במדינות ארצות הברית, רובן מתקיימות אחת לשנה. האליפות הוותיקה ביותר היא אליפות ארצות הברית הפתוחה, שהתקיימה לראשונה ב-1900 כאליפות המערב במינסוטה.<ref></ref> כיום, ברוב המדינות בארצות הברית מתקיימות התחרויות השנתיות הבאות: האליפות לסניורים, אליפות תלמידי התיכונים ע"ש ארנולד דנקר, אליפות תלמידי חטיבות הביניים ע"ש דיווין ברבר, אליפות תלמידי בתי הספר היסודיים ע"ש ג'ון ד. רוקפלר והאליפות לבנות ע"ש רות הרינג. שחקנים בדרך כלל מעפילים לאירועים אלה על ידי זכייה באליפויות מקומיות, אם כי כל הנהלת תחרות רשאית לקבוע קריטריון לבחירת המתמודדים.

אליפות ארצות הברית (הסגורה) התקיימה לראשונה ב-1936 לאחר שנים רבות בהן הייתה מנוהלת בשיטת דו-קרב. בין הזוכים בה לאורך השנים נמנים שמואל רשבסקי ובובי פישר שזכו בה 8 פעמים כל אחד; וולטר בראון - 6 פעמים; לארי אוונס וגטה קמסקי - 5 פעמים כל אחד.

אליפות הנשים, גם היא תחרות סגורה, התקיימה לראשונה ב-1937. בשנים האחרונות היא מתקיימת במקביל לאליפות המרכזית.

==ראו גם==

* איגוד השחמט העולמי

==קישורים חיצוניים==
* 

קטגוריה:ארצות הברית: שחמט
אורניום-236

אורניום-236 הוא איזוטופ של אורניום המכיל 236 נוקלאונים (92 פרוטונים ו-144 נייטרונים). סמלו הכימי הוא <sup>236</sup>U.

<sup>236</sup>U אינו נמצא בטבע, והוא איזוטופ רדיואקטיבי שנוצר רק כתוצר לוואי מאורניום מועשר, כשפוגע באורניום 235 נייטרון יחיד במהלך תגובת שרשרת גרעינית לאחר ביקוע גרעיני

קיימים מספר אופני ביקוע אפשריים, הנפוץ מביניהם מתואר בנוסחה הבאה:

: <chem>^235_u+^1n->^236_u->^92_kr+^141_ba+ 3^1_n</chem>

הוא איזוטופ שאינו יציב ולכן זמן מחצית החיים שלו הוא מאוד קצר כ-2.342×10<sup>7</sup> שנים.

== שימושים ==
<sup>236</sup>U משמש כיסוד הראשון הגורם לתגובה כימית עליה מתבססים דלק גרעיני, פצצת אטום וכור גרעיני.

== ראו גם ==
* רדיואקטיביות
* ביקוע גרעיני
* אורניום-235

קטגוריה:איזוטופים של אורניום
נור כיוף

נור כיוף (נולדה ב-24 באוגוסט 2001) היא כדורסלנית דרוזית-ישראלית המשחקת בקבוצת מכבי חיפה מליגת העל בכדורסל נשים. כיוף היא הדרוזית הראשונה ששיחקה אי פעם בנבחרת ישראל בכדורסל לנשים.

== ביוגרפיה ==
נור נולדה וגדלה במשפחה דרוזית מעוספיה, בעלת גישה אוהדת לספורט שתמכה ותומכת בה לכל אורך הדרך. אביה סמיח הוא מזה שנים רבות מנהל מועדון הספורט והכדורסל של עוספיה. כבר בגיל 9 היא שיחקה בליגת הילדות, ובגיל 12 עברה למועדון עמק יזרעאל ושיחקה במשך כשנתיים בקבוצות הילדות והנערות.<ref name=":0"></ref> לאחר שנתיים נוספות, בשנת 2016 עברה לקבוצת מכבי חיפה, שם שיחקה בשנה הראשונה בקבוצות נערות ב' ו-א' ובשנה השנייה, בגיל 16, שיחקה בקבוצת הנשים בליגה הלאומית.

בעונת 2019-20 היא עלתה עם הקבוצה לליגת העל,<ref name=":0" /> אך מיד לאחר העלייה חתמה על חוזה עם קבוצת א.ס. רמת השרון.<ref name=":1" /><ref name=":0" /> כיוף היא שחקנית הכדורסל הדרוזית הראשונה שמשחקת בליגת העל.

בעונת 23–2022 חתמה אצל האלופה אליצור רמלה וזכתה עמה באליפות המדינה, היא העמידה ממוצעים של 4.6 נקודות ו־1.6 אסיסטים למשחק.בעונת 2023-24 שיחקה כיוף בהפועל לב ירושלים וזכתה עמה בגביע המדינה.

ביוני 2024 חזרה כיוף למכבי חיפה.<ref></ref>

===נבחרת ישראל===
ב-9 פברואר 2023, עלתה כיוף לראשונה על הפרקט במדי נבחרת ישראל במשחק הניצחון על נבחרת שוודיה, במסגרת מוקדמות אליפות אירופה, וקלעה את נקודותיה הראשונות בנבחרת ישראל.
===נבחרת ישראל 3x3===
במאי 2023 החלה לשחק בנבחרת ישראל בכדורסל נשים 3x3.

== קישורים חיצוניים ==

== הערות שוליים ==

קטגוריה:כדורסלניות רמת השרון
קטגוריה:כדורסלניות אליצור חולון
קטגוריה:כדורסלניות אליצור רמלה
קטגוריה:כדורסלניות הפועל לב ירושלים
קטגוריה:כדורסלניות נבחרת ישראל
קטגוריה:כדורסלניות ישראליות
קטגוריה:עספיא: אישים
קטגוריה:דרוזיות ישראליות
קטגוריה:ישראליות שנולדו ב-2002
קטגוריה:ישראלים שנולדו ב-2002
זלאטקו צ'ייקובסקי

זלאטקו צ'ייקובסקי (בסרבו-קרואטית: Zlatko Čajkovski; 24 בנובמבר 1923, זאגרב, ממלכת הסרבים, הקרואטים והסלובנים – 24 ביולי 1998, מינכן, גרמניה) היה כדורגלן ומאמן כדורגל קרואטי שאימן בישראל בסוף שנות ה-50 של המאה ה-20 ובהמשך גם את פ.צ. קלן ובאיירן מינכן.

==קריירה==
צ'ייקובסקי נולד ב-1923 בזאגרב. ב-1939 החל לשחק ב"מועדון האקדמי לספורט של קרואטיה" (HAŠK). ב-1946 עבר לפרטיזן בלגרד, שיחק בקבוצה עד 1955 וזכה עמה בשתי אליפויות ליגת העל ביוגוסלביה ושלושה גביעי יוגוסלביה. הוא הופיע ב-156 משחקי ליגה בשורות הקבוצה ובהם הבקיע 19 שערים. צ'ייקובסקי הוצב על פי רוב בעמדת קשר אחורי. ב-1955 הצטרך לקבוצת פ.צ. קלן ממערב גרמניה ושיחק בקבוצה עד 1958. בסך הכול הופיע בשורות קלן ב-57 משחקי ליגה ובהם הבקיע שבעה שערים.

בין 1942–1943 שיחק בנבחרת קרואטיה בכדורגל ובין 1946–1955 שיחק בנבחרת יוגוסלביה בכדורגל, בה הופיע 55 פעמים וכבש שבעה שערים, אחד מהם ב-18 בספטמבר 1949 לרשתה של נבחרת ישראל בכדורגל במשחק שנערך באצטדיון המכביה במסגרת מוקדמות מונדיאל 1950. הוא זכה עם הנבחרת בשתי מדליות כסף, האחת באולימפיאדת לונדון, והשנייה באולימפיאדת הלסינקי.

ב-1958 הגיע להפועל חיפה כמאמן-שחקן. הוא הביא לקבוצה שיטות אימון מקצועניות שהביאו למפנה ביכולתה והחזירו אותה להיות קבוצת צמרת. בעונתו הראשונה בקבוצה (1957/1958) הוביל את הקבוצה לגמר גביע המדינה (הופעה ראשונה בגמר לאחר קום המדינה), בו הפסידה 0–2 למכבי תל אביב. ב-1958 הוביל את הקבוצה לזכייה בגביע העשור, הגביע השלישי בחשיבותו בישראל, ועונה לאחר מכן למקום השני בליגה (הפועל חיפה הפסידה את האליפות במחזור האחרון). לאחר שלוש שנים הוציאה ההתאחדות תקנה האוסרת על מאמן להיות שחקן בליגה הראשונה, וצ'ייקובסקי חזר לגרמניה.

לאחר שובו לגרמניה אימן במשך שנתיים את פ.צ. קלן וזכה עמה באליפות, ובהמשך במשך חמש שנים את באיירן מינכן עמה זכה בגביע אירופה למחזיקות גביע. קריירת האימון שלו נמשכה עד 1984 ובמהלכה אימן את הנובר 96, קיקרז אופנבך, דינמו זאגרב, נירנברג, א.א.ק. אתונה עמה זכה בגביע היווני, פ.צ. ציריך וגראצר א.ק..

הלך לעולמו במינכן ב-1998, בגיל 74.

== קישורים חיצוניים ==

==הערות שוליים==

קטגוריה:כדורגלנים יוגוסלבים
קטגוריה:קשרי כדורגל יוגוסלבים
קטגוריה:כדורגלני פרטיזן בלגרד
קטגוריה:כדורגלני הפועל חיפה
קטגוריה:כדורגלני פ.צ. קלן
קטגוריה:מאמני כדורגל יוגוסלבים
קטגוריה:מאמני הפועל חיפה
קטגוריה:מאמני פ.צ. קלן
קטגוריה:מאמני באיירן מינכן
קטגוריה:מאמני כדורגל זרים בישראל
קטגוריה:יוגוסלבים שנולדו ב-1923
קטגוריה:נפטרים ב-1998
שרווארה

שרווארה (בסנסקריט: शर्वर) הוא דמות של כלב המופיעה במיתולוגיה ההינדואית.

==שרווארה במיתולוגיה ההינדואית==
ב"ריג ודה", קובץ של מזמורים הינדואיסטים עתיקים, שרווארה הוא כלבו של האל יאמה, ותפקידו הוא לשמור על הכניסה לעולם הבא. הכלב מתואר כבעל מספר ראשים וארבע עיניים. מבחינה אטימולוגית, שרווארה מקביל לקרברוס מהמיתולוגיה היוונית.

==הערות שוליים==

קטגוריה:יצורים מיתולוגיים
יוליוס קלפרות

היינריך יוליוס קלפרות (בגרמנית: Heinrich Julius Klaproth; 11 באוקטובר 1783 – 28 באוגוסט 1835) היה בלשן, היסטוריון ומזרחן גרמני. קלפרות היה אחראי, יחד עם ז'אן-פייר אבל-רמיזא, לקידום חקר מזרח אסיה בתחומי אירופה. קלפרות היה הראשון שהעלה את המונח "שפות הודו-אירופיות".

==קישורים חיצוניים==

* 

==הערות שוליים==

קטגוריה:מזרחנים גרמנים
קטגוריה:גרמנים שנולדו ב-1783
קטגוריה:גרמנים שנפטרו ב-1835
מים שקטים

מים שקטים (באנגלית: Deadwater Fell) היא מיני-סדרת דרמה בריטית בת ארבעה חלקים שנכתבה והופקה על ידי דייזי קולאם.<ref name="channel4"></ref> בסדרה מככב דייוויד טננט כרופא שאשתו ושלושת ילדיו הקטנים נרצחים בשריפה.<ref name=":0"></ref> פרק הבכורה הוקרן ב-10 בינואר 2020 בערוץ 4.<ref name="radiotimes"></ref>

== תקציר העלילה ==
טרגדיה מכה בכפר סקוטי כאשר שריפה היוצאת מכלל שליטה בבית משפחת קנדריק ומביאה למותם של אם ושלושת ילדיה הקטנים. רק אב המשפחה, רופא הכפר, שורד את השריפה, כל החמישה סוממו טרם השריפה. החוקרים מחפשים מניע כשהם מגלים שהמשפחה האידיאלית לכאורה, רחוקה מלהיות מאושרת.<ref name=":0" />

== ליהוק ==
* דייוויד טננט בתפקיד טום קנדריק<ref name="Cast"></ref>
* קוש ג'ומבו בתפקיד ג'ס מילנר<ref name="Cast" />
* מת'יו מקנולטי בתפקיד סמל המשטרה סטיב קמפבל<ref name="Cast" />
* אנה מאדלי בתפקיד קייט קנדריק<ref name="Cast" />
* מורין ביטי בתפקיד קרול קנדריק<ref name="Cast" />
* ג'יימי מיצ'י בתפקיד סיימון וולס<ref name="Cast" />
* לורי ברט בתפקיד החוקרת ג'מה דרלינגטון<ref name="Cast" />
* גורדון בראון בתפקיד החוקר ספנסר קולינס<ref name="Cast" />
* לורן מקדונלד בתפקיד השוטר טיילור קלארק
* לינדי וייטפורד בתפקיד רות מקנזי<ref name="Cast" />
* רון דונצ'י בתפקיד קאלום מקנזי<ref name="Cast" />
* אורלה ראסל בתפקיד אמילי קנדריק
* סלין חיזלי בתפקיד סשה
* ג'ק גרינליס בתפקיד לוק
* לואיס גריבן בתפקיד דילן דנהאם-ג'ונסון
* אהרון קונל בתפקיד אליוט קמפבל
* בראדלי קונל בתפקיד לואיס קמפבל

== הפקה ==
ערוץ 4 הזמין את הסדרה בת ארבעה החלקים בינואר 2019. הסדרה הופקה על ידי חברת ההפקות Kudos, שהיא חברת בת בקבוצת Endemol Shine.<ref></ref> דייוויד טננט וקוש ג'ומבו הוכרזו כשחקנים הראשיים ביוני, יחד עם מתיו מקנולטי. טננט שימש גם כמפיק בפועל.<ref name="Director"></ref>

הצילומים החלו ביוני 2019 בכפר דנלופ, שבמזרח איירשייר, ששימש ככפר הבדיוני קירקדרוך. מקומות צילום אחרים כללו את טירת קולז'אן, כפר קילברצ'אן שברנפרושייר, צפון אירלנד; חוף אירווין והפארק לואו גרין באירווין, צפון איירשייר. את הסדרה ביימה לינסי מילר מקילווינג, איירשייר.

== פרקים ==

== ביקורות ==
הפרק הראשון של מים שקטים קיבל ביקורות חיוביות מהמבקרים. דייוויד קרייג מרדיו טיימס העניק לו ארבעה מתוך חמישה כוכבים, וכינה אותו "תעלומה מורכבת ומרתקת". הוא שיבח את התסריטאית דייזי קולאם על כך שהגדירה את הדמויות, במיוחד את קייט קנדריק (אנה מאדלי): "בעוד שמים שקטים אולי נשמע בתחילה כמו עוד מקרה של 'אישה חד פעמית' בז'אנר הפשע, התסריטאית דייזי קולאם ראויה להכרה על העלאת דמותה של קייט. מעל לתפקיד כזה."<ref></ref>

לוסי מנגן מהגרדיאן דירג את הסדרה גם בארבעה מתוך חמישה כוכבים, והשווה אותה בחיוב לברודצ'רץ': "אי אפשר לדעת אם היא תתפוס את הדימוי הציבורי של ברודצ'רץ'. היא מרגישה מהונדסת בצורה הרבה יותר מוצקה, משכנעת בקלות עם הדיוקן שלה של קהילה קטנה שהתנפצה לפתע על ידי אירוע נורא, והיא מעוררת הרבה יותר השקעה רגשית. אני מוצא אותה כפינוק שאי אפשר לעמוד בפניו, אבל הדברים האלה הם בעצם אלכימיים ובלתי צפויים. ברודצ'רץ' עם נמשים – תחשוב על זה ככה אם זה יעזור. ברוך הבא 'מים שקטים' מקסימה."<ref name=":0" />

== קישורים חיצוניים ==
* 

== הערות שוליים ==

קטגוריה:תוכניות טלוויזיה באנגלית
בעירה (סרט)

בעירה (בנורווגית: Børning) הוא סרט פעולה וקומדיה נורווגי משנת 2014, המהווה השראה מסרטי מהיר ועצבני. הסרט בוים על ידי הלווארד בריין בהפקת Filmkameratene.

אנדרס באאמסו כריסטיאנסן מגלם את רוי, אדם המוצא עצמו נגרר להשתתף במרוץ המכוניות הלא-חוקי הגדול ביותר בהיסטוריה של נורווגיה. המסע למרוץ לוקח אותו מאוסלו לאורכה של המדינה אל גבול הקוטב הצפוני. רוי נוהג ברכב פורד מוסטנג משנת 1967 המצויד במנוע 302 BOSS. רוי מכנה את המכונית "הצהובה הקטנה" (Lillegul), על שם בתו שחלתה בצהבת כשהייתה קטנה.

הסרט זכה להצלחה במדינתו והופקו לו שני סרטי המשך: בעירה 2 (Børning 2) ובעירה 3: בעירת האספלט (Børning 3 – Asphalt Burning), ששוחררו לאקרנים ב-2016 וב-2020, בהתאמה. לאורך כל סצנות הפעולה בסרט אין כל סמן לאלימות על המסך ולכן לא הייתה שום מגבלת צפייה. בשתי הסרטים הבאים הם הוגבלו לצפייה מגיל 6 ומעלה.

הסרט שוחרר לאקרנים ב-14 באוגוסט 2014.
==עלילה==
רוי הוא נורווגי חובב רכבים בשנות ה-30 לחייו. אכפת לו רק לנהל את החברה שלו "סטליון חלפים" ולעבוד על הפורד מוסטנג האהובה שלו "הצהובה הקטנה" (Lillegul), שאותה הוא גורר למרוצים מדי פעם. בתו נינה חיה עם אמה בסביבה בורגנית טובה - רחוקה מעולמו של רוי. הסכסוך מתחיל כאשר נינה משום מקום מופיעה כדי לבלות את חופשת הקיץ שלה עם רוי. הוא לא זוכר שהסכים לטפל בה לקראת הקיץ. הדבר היחיד שסומן בלוח השנה שלו הוא מרוץ המכוניות "Street legal".

במהלך טקס הענקת הפרס לאחר המרוץ, בו רוי סומן כפייבוריט אך באופן מפתיע לא זכה בגלל תקלות במנוע, הוא מאותגר על ידי אויבו המושבע TT למירוץ רחוב לא חוקי אל העיירה סינסן. כדי לסיים את ההקנטות, רוי מסכים להתחרות, כל עוד המרוץ יעבור מאוסלו שבדרום לקוטב הצפוני, במרוץ שיחצה את נורווגיה לאורכה.

יהיו רק שני חוקים: 1) הראשון שיגיע יזכה, ו-2) אין חוקים אחרים (חוץ מזה שאי אפשר לנסוע דרך שוודיה).
==שחקנים ודמויות==
* אנדרס באאמסו כריסטיאנסן - רוי
* אידה הוסוי - נינה
* סוון נורדין - דופן
* אוטו ג'ספרסן - ניבאקן
* ג'ני סקוולאן - סילביה
* הנריק מסטד - פיליפ מירק, קצין משטרת נורווגיה
* טרונד הלבו - TT
==סרטי המשך ורימייק שוודי==
סרט המשך בשם Børning 2 הוכרז בנובמבר 2015, עם תחילת הפקה בפברואר 2016. אחרי שנתיים בכלא על השתתפות במרוץ הרחוב הבלתי חוקי, רוי סוף סוף יוצא מהכלא. הוא מוזמן למרוץ רחוב לא חוקי חדש, הפעם במהלך החורף, ביציאה מברגן לעיר מורמנסק בצפון רוסיה, אך הוא מסרב. זאת עד שהוא שומע שבתו תשתתף במרוץ יחד עם החבר שלה. הבכורה נערכה ב-12 באוקטובר 2016, וזה היה סוף השבוע הבכורה המוצלח ביותר לסרט בנורווגיה, עם למעלה מ-212,000 צופים בחמישה ימים. הסרט היה הסרט השלישי הנצפ ביותר בשנת 2016 במדינה, עם למעלה מ-438,000 צופים. לסרט היה תקציב כולל משוער של $2,500,000. הסרט השלישי, Børning 3, הוכרז בפברואר 2018 והוא אמור היה לצאת לאקרנים ב-12 באוגוסט 2020. בסרט, המסע עובר לגרמניה ומסתיים במירוץ פרוע במסלול המרוצים הידוע בעולם נורבורגרינג. לסרט תקציב כולל משוער של $6,000,000.

הבמאי השוודי אדוורד אף סילן, ביים את הסרט "המרוץ האחרון" (Ett sista race), כעיבוד לסרט הנורווגי, אך כזה שנכתב עבור הקהל בשוודיה. בסרט מככבים מלטה גורדינייר, אלזה אוהרן, מולין אוקרמן, יונאס קארלסון ודויד הלניוס. הסרט מתוכנן לצאת לאקרנים ב-25 בדצמבר 2023.

==קישורים חיצוניים==
* 

קטגוריה:סרטי 2014
קטגוריה:סרטי פעולה
קטגוריה:סרטים נורווגיים
קטגוריה:סרטי מרוצי מכוניות
הכלרת מים

בדיקת רמת הכלור של מקור המים המקומי בלה פאס, הונדורס.
הכלרת מים היא תהליך כימי של הוספת כלור או תרכובות כלור כגון נתרן היפוכלוריט למים. שיטה זו משמשת להרוג חיידקים, וירוסים ומיקרואורגניזמים אחרים במים. בפרט, הכלור משמש למניעת התפשטות של מחלות המועברות במים , כגון: כולרה, דיזנטריה וטיפוס.<ref></ref><ref name=":0"></ref><ref></ref>

== היסטוריה ==
במאמר שפורסם ב-1894, הוצע רשמית להוסיף כלור למים כדי להפוך אותם ל"נקיים מחיידקים". שתי רשויות אחרות אישרו הצעה זו ופרסמו אותה בעיתונים רבים אחרים בשנת 1895.<ref></ref> ניסיונות מוקדמים ליישם הכלרת מים במפעל לטיפול במים נעשו בשנת 1893 בהמבורג, גרמניה. בשנת 1897 העיר מיידסטון, אנגליה הייתה הראשונה שכל אספקת המים שלה טופלה בכלור.<ref></ref>

הכלרה קבועה של מים החלה בשנת 1905, כאשר מסנן חול פגום ואספקת מים מזוהמת גרמו למגפת טיפוס חמורה בלינקולן, אנגליה.<ref></ref> אלכסנדר קרויקשאנק יוסטון השתמש בהכלרה של המים כדי לעצור את המגפה. המתקן שלו הזין תמיסה מרוכזת של גז כלור המומס במי סיד (סידן הידרוקסיד מדולל) ליצירת סידן היפוכלוריט. הכלרה של אספקת המים סייעה לעצור את המגפה וכאמצעי זהירות, ההכלרה נמשכה עד שנת 1911 כאשר הוזמנה אספקת מים חדשה.<ref>Reece, R.J. (1907). "Report on the Epidemic of Enteric Fever in the City of Lincoln, 1904-5." In Thirty-Fifth Annual Report of the Local Government Board, 1905-6: Supplement Containing the Report of the Medical Officer for 1905-6. London: Local Government Board.</ref>

== ביוכימיה ==
כהלוגן, כלור הוא חומר חיטוי יעיל ביותר, והוא מתווסף לאספקת מים ציבורית כדי להרוג פתוגנים גורמי מחלות, כגון חיידקים, נגיפים ופרוטוזואנים, הגדלים בדרך כלל במאגרי אספקת מים, על דפנות רשת המים וב. מיכלי אחסון.<ref name="Calderon"></ref> הגורמים המיקרוסקופיים של מחלות רבות כמו כולרה, טיפוס הבטן ודיזנטריה הרגו אינספור אנשים מדי שנה לפני שננקטו שיטות חיטוי באופן שגרתי.<ref name="Calderon" />

== חסרונות ==
חיטוי באמצעות הכלרה יכול להיות בעייתי בנסיבות מסוימות. כלור יכול להגיב עם תרכובות אורגניות טבעיות המצויות באספקת המים כדי לייצר תרכובות הידועות כ-DBPs . ה-DBPs הנפוצים ביותר הם Trihalomethane וחומצות הלואצטית (HAAs). בשל הקרצינוגניות הפוטנציאלית של תרכובות אלו, תקנות מי השתייה ברחבי העולם המפותח מחייבות ניטור קבוע של ריכוז התרכובות הללו במערכות החלוקה של מערכות המים העירוניות. ארגון הבריאות העולמי הצהיר כי "הסיכונים לבריאות מתוצרי הלוואי הללו קטנים ביותר בהשוואה לסיכונים הקשורים בחיטוי לא מספק".

בשנים האחרונות עלו טענות בעיתונות המדעית על ההשפעה האפשרית של הכלרת המים על התפתחות המיקרוביום במעי.<ref></ref>

== קישורים חיצוניים ==

== הערות שוליים ==

קטגוריה:כלים סניטריים
קטגוריה:כלור
קטגוריה:טיהור מים
נערי החוף (סרט, 1992)

נערי החוף הוא סרט נעורים ישראלי משנת 1992 בכתיבתו, הפקתו, ובימויו של צורי מימון, עם אקי אבני, רון עומר, אורי ורדי וגל ירדני בתפקידים הראשיים.

העלילה היא על ארבעה נערים בוגרי תיכון, המבלים על חוף הים בחופש הגדול האחרון שלהם לפני הגיוס.

בסרט משחק ושר אביב גפן בתפקידו השני בכלל והראשון כבוגר. הוא חיבר ושר את שיר הנושא של הסרט עם להקת התעויוט. אקי אבני משתתף בסרט בתפקידו הראשון בקולנוע.

הסרט צולם בחוף ובמושב בית ינאי, אחת הסצנות מתרחשת ב"מזח כפר ויתקין" הנמצא בחוף הזה.

זה הסרט הישראלי הראשון שצולם במצלמת וידאו. הסרט לא הצליח מסחרית והורד מהאקרנים כעבור שבועיים.

==תקציר העלילה==
ניר (אקי אבני), רובי (אורי ורדי) וערן (גל ירדני) הם נערים לפני גיוס המבלים את החופש הגדול לפני הגיוס לצה"ל, בחוף הים. הם עוסקים בגלישת גלים, משתובבים בחוף ומתחילים עם נערות. לניר יש חברה קבועה, לימור (לי פישמן). הם מתייחדים על החוף. רובי וערן עוקבים אחריהם ומפריעים להם.

את החוף מנהל "הזקן" (יוסף לידד) המבוגר ובעל ניסיון החיים. הוא בעל קיוסק במקום ואחראי על כיסאות הנוח, שמשיות וציוד הגלישה.

לקבוצה מגיע דני (רון עומר), נער ביישן ומאופק. הוא הגיע לישראל לאחר שגר בגרמניה שבע שנים. הוריו התגרשו והוא חזר לישראל עם אמו.

דני בעל התנהגות אירופאית, לא רגיל להתנהגות הנערים הישראלים. בתחילה הם צוחקים עליו. הם משכנעים אותו לגלוש והוא כמעט טובע. הם מזמינים אותו לרחצה לילית בים בעירום, גונבים את בגדיו והוא נאלץ להגיע לקיוסק בחוף עירום כביום היוולדו לצחוקם של הנערים. הוא נעלב אבל הם מבינים שחצו את הקו, מגיעים לביתו ומבקשים סליחה.

דני מכיר את שרון (שלומית כהן) ומתחיל אתה. שניהם ביישנים עד שמעיזים לחוות נשיקה הדדית. אביה של שרון מבחין בזה ואוסר עליה להתראות עם דני.

לקיוסק מגיע נער עם גיטרה שה"הזקן" מכנה "סינדרלה" (אביב גפן) ושר את שירו של פרדי מרקורי "love of my life".

ערן מתגייס ראשון וכעבור זמן קצר נהרג בפיגוע בלבנון. הנערים ובמיוחד ניר, מתאבלים על מותו אבל מתאוששים. דני מוצא אהבה חדשה בדמותה של מיכל (טל שוחט), וניר מתגייס לאחר שזמן רב תכנן איך להשתמט מהשירות הצבאי.

==צוות השחקנים==
{| class="wikitable"
|-
!שם השחקן/ית
!שם הדמות
!הערות
|-
|אקי אבני
|ניר
|
|-
|רון עומר
|דני
|
|-
|אביב גפן
|
|זמר
|-
|אורי ורדי
|רובי
|
|-
|גל ירדני
|ערן
|
|-
|שלומית כהן
|שרון
|
|-
|לי פישמן
|לימור
|
|-
|טל שוחט
|מיכל
|
|-
|יוסף לידד
|"זקן"
|בעל קיוסק בחוף
|}

==קישורים חיצוניים==

* 
*[https://www.youtube.com/watch?v=eMcdPxi3rGo נערי החוף], באתר יוטיוב
*[https://www.youtube.com/watch?v=76ICKZ3SKbg&t=726s פולחן על הזמן-נערי החוף], באתר יוטיוב
*[https://www.youtube.com/watch?v=aj3Rn0hHypk אביב גפן שר "love of my life" בנערי החוף], באתר יוטיוב
*[https://www.youtube.com/watch?v=YKh3B5XEX84 שיר הנושא של נערי החוף בביצוע אביב גפן והתעויוט], באתר יוטיוב
*[https://cinemaofisrael.co.il/נערי-החוף/ נערי החוף], בספר הקולנוע הישראלי

קטגוריה:סרטי 1992
קטגוריה:סרטים ישראליים
קטגוריה:סרטים בעברית
קטגוריה:סרטי נעורים ישראליים
קטגוריה:סרטי קומדיה ישראליים
Rolling Up the Welcome Mat

Rolling Up the Welcome Mat הוא המיני-אלבום השני של הזמרת-יוצרת האמריקאית קלסי בלריני. המיני-אלבום יצא לאור ב-14 בפברואר 2023, על ידי חברת התקליטים בלאק ריבר אנטרטיינמנט.<ref></ref>

== רקע והכרזה ==
במרץ 2016, בלריני החלה לצאת עם זמר הקאנטרי האוסטרלי מורגן אוונס. ב-29 באוגוסט 2022, בלריני הודיעה שהיא ואוונס מתגרשים.<ref></ref> ב-3 בנובמבר 2022, נחשף כי בלריני ואוונס הגיעו להסכם פשרה ותהליך הגירושים הושלם ב-15 בנובמבר 2022.<ref></ref><ref></ref> ב-13 בפברואר 2023, בלריני הודיעה ברשתות המדיה החברתית שלה שהיא תוציא מיני-אלבום הנקרא Rolling Up the Welcome Mat; זהו אלבום הפתעה אשר יצא באותו הלילה, במקביל ליום ולנטיין.<ref></ref>

== סרט ==
יציאתו של המיני-אלבום לוותה בסרט קצר באורך 20 דקות שמהווה אלבום ויזואלי (בפורמט מיני-אלבום), שתסריטו נכתב על ידי בלריני ובוים במשותף עם פטריק טרייסי.<ref></ref> הסרט הקצר מציג אישה, בגילומה של בלריני, העוברת את שלבי האבל והקבלה עד לסיום הנישואים והגירושים הקרבים ובאים.

== רשימות סוף שנה ==
{| class="wikitable sortable plainrowheaders" style="text-align:center;"
!ארגון
!רשימה
!דירוג
!מקור
|-
|בילבורד
|50 האלבומים הטובים ביותר של 2023: רשימת הצוות
|19
|<ref></ref>
|}

==רשימת רצועות==

== היסטוריית יציאות לאור ==
{| class="wikitable"
|+ תאריכי יציאות לאור ופורמטים עבור Familia
!אזור
!תאריך יציאה
!פורמט
!חברת תקליטים
!מקור
|-
!rowspan="2" |כלל העולם
|14 בפברואר 2023
|הורדה דיגיטלית • הזרמת מוזיקה
|בלאק ריבר
|style="text-align:center;"|<ref>Release formats for Familia on February 14, 2023:
* 
* </ref>
|}

==קישורים חיצוניים==

==הערות שוליים==

קטגוריה:מיני-אלבומים מ-2023
קטגוריה:אלבומי קלסי בלריני
קטגוריה:אלבומי הפתעה
קטגוריה:אלבומים באנגלית
אורי קילשטיין

אורי קילשטיין (נולד ב-15 באוגוסט 1972) הוא מנהל ישראלי. החל מיולי 2022 הוא מכהן כמנכ"ל קרפור ישראל. לפני כן כיהן כמנכ"ל קניוני עזריאלי ומשנה למנכ"ל קבוצת עזריאלי, קודם לכן שימש כמשנה למנכ"ל שופרסל וסמנכ"ל הסחר והשיווק.

==ביוגרפיה==
אורי קילשטיין נולד בראשון לציון, בוגר בית הספר הבינלאומי באמסטרדם (ISA). בשנים 2001–2004 עבד כמנהל מותג באסם-נסטלה. בשנים 2004–2008 עבד כמנהל פרויקטים בחברת הייעוץ מקינזי ושות'. בשנים 2008–2010 עבד כמנהל יחידת האסטרטגיה בישראל של חברת אמדוקס.

החל מינואר 2010 ועד ינואר 2021 עבד בחברת שופרסל. בתחילה כמנהל מטה אגף הסחר והשיווק והחל מדצמבר 2012 כסמנכ"ל הסחר והשיווק. בינואר 2019 התמנה בנוסף לכך כמשנה למנכ"ל הרשת יצחק אברכהן. מלבד האחריות הכללית על הסחר והשיווק של שופרסל, קילשטיין היה אחראי על המותג הפרטי של שופרסל, שהגיע ב-2019 לכ-25% ממכירות רשת המזון, ועל אגף האי-קומרס שהיוה כ-21% ממכירות הרשת ב-2020. בין השנים 2016–2021 היה יו"ר דירקטוריון גידרון תעשיות, ובין השנים 2017–2021 - היה יו"ר ארגון ה-GS1 (האגודה לקידוד המוצר) בישראל.

החל מפברואר 2021 עד לאפריל 2022 היה מנכ"ל קניוני עזריאלי, משנה למנכ"ל קבוצת עזריאלי אייל חנקין ויו"ר עזריאלי קום. הוא החליף בתפקיד את ארנון תורן. במסגרת תפקידו ניהל 19 קניונים, בעלי שווי מצרפי של כ-13.1 מיליארד שקל, המייצרים רווח תפעולי של 665 מיליון שקל.

החל מיולי 2022 קילשטיין מכהן כמנכ"ל קרפור ישראל ויו"ר השותפות קוויק (לאחר שהוצע לו תפקיד מנכ"ל שופרסל, אך החליט לוותר על התפקיד לטובת ניהול קרפור). במסגרת תפקידו הוא אחראי על כלל פעילות המזון של הקבוצה, מוביל את כניסתה של קרפור לישראל (כניסה ראשונה של קמעונאי מזון בין-לאומי לשוק הישראלי), מנהל את הרשתות יינות ביתן ומגה קמעונאות (שבשליטת אלקטרה מוצרי צריכה) ומסב אותן לרשת קרפור. הרשתות מונות נכון לינואר 2023 כ-151 סניפים, שוויה נאמד ב-900 מיליון שקל, היקף המכירות שלהן ב-2020 היה 3.596 מיליארד שקל.

===חיים אישיים===
קילשטיין מתגורר בתל אביב, נשוי לאלגרה, סמנכ"לית מערכות המידע של אמדוקס ואב לארבעה ילדים. אחיו, עמיחי קילשטיין, הוא מנכ"ל חברת מאצ' ריטייל, זכיינית רשת H&M בישראל. קילשטיין בעל תואר ראשון בכלכלה (בהצטיינות) ובמשפטים ותואר שני במנהל עסקים, שניהם מאוניברסיטת תל אביב. הוא בוגר התוכנית לניהול מתקדם של אוניברסיטת הרווארד (AMP).

==קישורים חיצוניים==
*[https://www.facebook.com/people/Uri-Kilstein/100009335128288/ אורי קילשטיין], באתר פייסבוק
*[https://www.linkedin.com/in/uri-kilstein/details/education/ אורי קילשטיין], באתר לינקדאין

==הערות שוליים==

קטגוריה:מנכ"לים ישראלים
קטגוריה:דירקטורים ישראלים
קטגוריה:בוגרי אוניברסיטת תל אביב: משפטים
קטגוריה:בוגרי אוניברסיטת תל אביב
קטגוריה:ישראלים שנולדו ב-1972
אסלאם וחתולים

חתול נח על כרית ליד [[אימאם בקהיר, מאת ג'ון פרדריק לואיס]]
חתול הבית הוא בעל חיים נערץ באסלאם. נחשב ל"חיית המחמד המושלמת" בזכות הניקיון וההיגיינה שלו.<ref name="Campo"></ref>

== המקורות הדתיים ==
על פי חדית'ים רבים, נביא האסלאם, מוחמד אסר רדיפה והרג של חתולים<ref name="Campo" />. אחד ממלוויו של מוחמד, עבד אל-רחמן בן סח'ר אל-דוסי היה ידוע בשם אבו הוריירה (מילולית: "אבי החתלתול") בשל זיקתו ואהבתו לחתולים.<ref name="Cyril1"></ref> אבו הוריירה דיווח כי שמע את מוחמד מכריז שאישה שהייתה צדיקה הלכה לגיהנום כעונש על כך שקשרה חתולה שעצבנה אותה, ולא סיפקה לה מזון ומים עד שמתה<ref name="Kurzman"></ref>.

== היסטוריה ==
המשורר וסופר המסעות האמריקאי בייארד טיילור (1825–1878) נדהם כשגילה בית חולים סורי שבו הסתובבו חתולים בחופשיות. המוסד, בו גרו והוזנו חתולים ביתיים, מומן על ידי וואקף, יחד עם שכר מטפלים, טיפול וטרינרי ומזון לחתולים. אדוארד ויליאם ליין (1801–1876), מזרחן בריטי שהתגורר בקהיר, תיאר גן חתולים שנוסד במקור על ידי הסולטן המצרי באיבארס מהמאה ה-13, בעוד שבני דורו האירופאים החזיקו בגישה שונה מאוד כלפי חתולים, אכלו אותם או הרגו אותם על פי הוראת האפיפיור.

== טומאה וטהרה ==
במסורת האסלאמית, חתולים זוכים להערצה על הניקיון שלהם. הם נחשבים טהורים, ולכן מורשים להיכנס לבתים ואף למסגדים. מזון שטעמו חתולים נחשב חלאל, במובן זה שצריכת המזון שלהם אינה נאסרת באכילה למוסלמים, ומים שמהם שתו חתולים מותרים לוודוא, רחצה לפני התפילה.<ref name="Campo" /> יתר על כן, קיימת אמונה בקרב חלק מהמוסלמים שחתולים מחפשים אנשים שמתפללים.<ref name="Cyril2"></ref>

==קישורים חיצוניים==

== הערות שוליים ==

קטגוריה:אסלאם
קטגוריה:חתולים בתרבות
טל חנן

טל חנן (נולד ב-1973) הוא איש עסקים ישראלי ומפעיל כוחות מיוחדים לשעבר, שהיה מעורב בקמפיינים של דיסאינפורמציה במטרה לתמרן בחירות במספר מדינות<ref></ref>. הארגון של חנן, משתמש בשם הקוד צוות חורחה ("חורחה" הוא השם הבדוי בו חנן משתמש).<ref name=":0"></ref> חנן ניסה להשפיע על הבחירות הכלליות בניגריה ב-2015 בשיתוף פעולה עם קיימברידג' אנליטיקה. המבצע של טל חנן נחשף על ידי תחקיר חשאי בהובלת עיתונאים TheMarker, רדיו פראנס והארץ<ref></ref> במסגרת קבוצה בינלאומית, והחשיפה הועלתה לגרדיאן ולעיתונים אחרים בפברואר 2023.<ref name=":0" /> חנן הכחיש כל עבירה.

== צוות חורחה ==
צוות חורחה (במקור Team Jorge) הוא השם שניתן לארגון של חנן שבסיסו בישראל. פעילותו של הארגון נחשפה כאשר שלושה עיתונאים סמויים התחזו כלקוחות פוטנציאליים של הארגון וצילמו אינטראקציות עם טל חנן בשנת 2022, בהן הסביר את פעולתו הפנימית של הארגון.<ref name=":0" />

על פי החשד, הארגון קיים כבר למעלה משני עשורים, ועוסק בהפצת תעמולה ודיסאינפורמציה ביותר מ-30 מדינות. לדברי חנן, שירותי הארגון זמינים לסוכנויות ביון ממשלתיות, תנועות קמפיין פוליטיות וחברות פרטיות שמבקשות לעשות מניפולציות סמויות בדעת הקהל שלהם. אחד הכלים העיקריים של הארגון הוא חבילת תוכנה בשם Advanced Impact Media Solutions, או Aims.<ref>בן יעקב, עומר; מגידו, גור (2023-02-15). </ref> באמצעות תוכנה זו, ניתן לשלוט באלפי פרופילים מזויפים ברשתות חברתית כגון טוויטר, לינקדאין, פייסבוק, טלגרם ועוד. הקבוצה גם משתמשת בטכניקות פריצה לחשבונות.

לה מונד חשף כי Team Jorge יצרו קטעים שונים שרחיד מבארקי, מגיש טלוויזיה צרפתי עבור BFM TV, שידר ללא אישור עורך עד להשעייתו בינואר 2023, אולי בשם ממשלות זרות.<ref></ref>

== הערות שוליים ==

קטגוריה:אנשי עסקים ישראלים
קטגוריה:ישראלים שנולדו ב-1973
ארתור פהר

ארתור פהר (בהונגרית: Fehér Artúr; בודפשט, 22 בינואר 1886<ref></ref> – בודפשט, 15 בנובמבר 1945)<ref></ref> היה שחקן יהודי-הונגרי, רסיטליסט. גיסו היה הכנר ינה לנר. הוא ערך מופעים רבים ומצליחים ביותר ברחבי אירופה, שיחק בתיאטרון, בקולנוע וכתב ספרים.

== ביוגרפיה ==
ארתור פהר נולד במשפחה יהודית כבנם של ברנאט פהר, סוחר כובעים, ולסאלי בוקסהורן. בשנת 1907 סיים את לימודיו בבית הספר למשחק של "איגוד השחקנים הלאומי".

* לאחר מכן בילה עונה בארד אצל מיהאי סנדראי
* שיחק בלהקתו של פרנץ סאבו בשנים 1908–1909
* בחוג התיאטרון של הפארק העירוני של בודפשט בשנים 1909–1910
* ב"אופרת העם" (כיום תיאטרון ארקל) מ-1911
* בתיאטרון הקומדיה של בודפשט בין 1914–1919

לאחר מכן, עבד כפרפורמר עצמאי וכאמן דקלום. בתחילת הדרך היה שחקן אופי, אחר כך שחקן-זמר ולאחר מכן המשיך תפקידו להתרחב. כמבצע, השיג הצלחה עם פרשנויות הסגנון האישי שלו. הוא שיחק גם בווינה, בברלין, בפריז ובפראג, שם ארגן ערבי הופעה בהונגרית ובגרמנית.

בממלכת הונגריה הוא השמיע לראשונה את המשוררים העבריים והופיע תדיר באירועי תרבות יהודיים. ספריו בשם "הבמה" ו"נודד השירים" (Pódium és Versek Vándora) פורסמו ב-1941, והם עוטרו באיוריו של הוגו שייבר.<ref></ref>

בתקופת השואה היה חלק ממבצע אומנים של אומיקה - ההתאחדות הלאומית היהודית-הונגרית לחינוך.

אשתו הייתה השחקנית מרגיט לנר (להנר) (1887–1945), לה נישא ב-20 בנובמבר 1913 בבודפשט.<ref></ref> עדי החתונה שלהם היו דז'ה מרקוש ואדולף מראי.

הוא קבור בבית הקברות היהודי ברחוב קוזמה (33-1-7).

== פילמוגרפיה נבחרת ==
=== בתיאטרון ===
* יוהאן שטראוס: העטלף – שומר הכלא
* פרנץ הרצג: בריגדיר אוצ'קאי – אוצ'קאי
* אמריך קלמן: פלישת המונגולים – מנהל מדור

=== בקולנוע ===
* בשקם (1914) האיכר מרטון
* מי הוא? (1918)
* שיר הדמעות (1931, קצר)

== ספריו ==
* פודיום (ספרינגר, 1941)
* נודד השירים (1941)

== לקריאה נוספת ==
* Magyar életrajzi lexikon I. (A–K). Főszerk. Kenyeres Ágnes. Budapest: Akadémiai. 1967. ([https://mek.oszk.hu/00300/00355/html/ לקסיקון ביוגרפי הונגרי]. עורכת ראשית אגנש קניירש)
* Magyar színházművészeti lexikon. Főszerk. Székely György. Budapest: Akadémiai. 1994. ISBN 963-05-6635-4  ([https://mek.oszk.hu/00300/00355/html/ לקסיקון הונגרי לאמנות הבמה])
* Magyar színművészeti lexikon: A magyar színjátszás és drámairodalom enciklopédiája. Szerk. Schöpflin Aladár. II. kötet (Favartné – Komjáti Ferenc). Budapest: Az Országos Színészegyesület és Nyugdíjintézete. [1929]. 8. (לקסיקון התיאטרון ההונגרי: [https://mek.oszk.hu/08700/08756/html/II/szin_II.0631.pdf האנציקלופדיה של התיאטרון והספרות הדרמטית ההונגרי]ת. עורך אלדאר שופפלין. בודפשט: איגוד השחקנים הלאומי ומכון הפנסיה. [1929]. עמ' 8
* לקסיקון יהודי הונגרי. 1929. עורך פטר אויווארי. [https://mek.oszk.hu/04000/04093/html/0272.html גישה מקוונת]

== קישורים חיצוניים ==
* 
* [https://www.hangosfilm.hu/filmenciklopedia/feher-artur ארתור פהר], באתר "הסרט המדבר ההונגרי"
* [https://www.arcanum.com/hu/online-kiadvanyok/Lexikonok-magyar-eletrajzi-lexikon-7428D/f-7547C/feher-artur-75561/ ארתור פהר], באתר Arcanum

== הערות שוליים ==

קטגוריה:שחקני תיאטרון יהודים הונגרים
קטגוריה:בודפשט: אישים
קטגוריה:שחקני קולנוע וטלוויזיה יהודים הונגרים
קטגוריה:יהדות בודפשט
קטגוריה:משתתפי פעילות האומנות אומיקה
קטגוריה:ניצולי השואה
קטגוריה:אישים הקבורים בבית הקברות היהודי ברחוב קוזמה בבודפשט
קטגוריה:הונגרים שנולדו ב-1886
קטגוריה:הונגרים שנפטרו ב-1945
בינדורה

בינדורה (באנגלית: Bindura) היא עיירה המשמשת כבירת מחוז משונלנד־מרכז בצפון־מזרח זימבבואה. נכון לשנת 2022, אוכלוסיית העיירה עומדת על 50,400 תושבים.

== היסטוריה ==
העיירה נוסדה בשנת 1901 בשם Kimberley Reefs. בשנת 1913 שונה שמה לבינדורה.

== גאוגרפיה ==
העיירה ממוקמת בצפון־מזרח המדינה, כ־65 קילומטרים מצפון־מזרח להארארה, בירת המדינה. היא מרוחקת כ־120 קילומטרים מן הגבול עם מוזמביק. גובהה הממוצע של העיר הוא 1,070 מטרים מעל פני הים.

== דמוגרפיה ==
אוכלוסיית העיירה נמצאת בגידול תמידי, ובשנת 2022 היא חצתה את רף ה־50,000 תושבים.
{| class="wikitable"
|+
!שנה
!אוכלוסייה
|-
|1982
|18,243
|-
|1992
|21,167
|-
|2012
|46,275
|-
|2022
|50,400
|}

== כלכלה ==
באזור העיירה נמצאים מכרות זהב, נחושת, ניקל וקובלט. מבחינת ענף החקלאות, הגידולים העיקריים הם כותנה ותירס.

== תחבורה ==
בעיירה ישנה תחנת רכבת המחוברת לרשת הלאומית ומקשרת אותה בעיקר להארארה. גם הכבישים החולפים בעיירה מחברים אותה להארארה, אך גם צפונה אל היישובים הקרובים יותר לגבול עם מוזמביק.

==קישורים חיצוניים==
* 
*

==הערות שוליים==

קטגוריה:זימבבואה: ערים
קטגוריה:יישובים שהוקמו ב-1901
Boy's a Liar

"Boy's a Liar" הוא שיר שהוקלט על ידי הזמרת-יוצרת האנגליה PinkPantheress. השיר יצא לאור ב-30 בנובמבר 2022, בהוצאת חברת התקליטים וורנר מיוזיק גרופ, כסינגל השני מתוך המיני-אלבום שלה, Take Me Home. השיר זכה להצלחה כאשר פרץ בטיקטוק כמה שבועות לאחר יציאתו.

רמיקס בהשתתפות הראפרית האמריקאית אייס ספייס בשם "Boy's a Liar Pt. 2" יצא לאור ב-3 בפברואר 2023.

== רקע והרכב ==
השיר, המוגדר לסירוגין כשיר דאנס-פופ, לו-פיי, דרים פופ, ו-R&B אלטרנטיבי<ref></ref> ומכיל אלמנטים של צ'יפ מיוזיק,<ref></ref> ואלמנטים מינוריים של קיי-פופ, הופק על ידי הזמרת יחד עם המפיקה הבריטית מורה מאסה. הוא עוסק ב"חסרונות של הגברים", כמו גם בסערת רגשות.<ref name=":0" /> PinkPantheress סיפרה כי "היא התרגשה להוציא אותו לאור". עוד היא סיפרה, "אני ומורה מאסה רצינו ליצור יחד רצועה מהנה על נושא משותף בתקופה זו של השנה: בנים הם שקרנים!".<ref name=":0"></ref>

==מיקומי שיא==

== נתוני מכירות ==
{| class="wikitable sortable"
!מקום
!תארים
!מכירות
|-
!אוסטרליה (ARIA)<ref></ref>
|פלטינה 3×
|210,000
|}

== Boy's a Liar Pt. 2 ==

ב-3 בפברואר 2023, יצאה לאור גרסת הרמיקס עם הראפרית האמריקאית אייס ספייס. לקראת יציאתו לאור, PinkPantheress הסבירה שהיא בדרך כלל מרגישה "בררנית" בכל הנוגע לשיתופי פעולה, והדגישה את העובדה שהיא זקוקה למישהו שיכול להתאים לה היטב. הזמרת סיפרה גם כי שיתוף הפעולה נוצר בהתחלה דרך הרשתות החברתיות.<ref></ref>

השיר נתפס כשיר המשך למקור, אשר שומר על רוב האלמנטים שלו עם תוספת של אייס ספייס בקטע ראפ חדש, העוסק במושא אהבה שכבר נמצא בזוגיות אחרת.<ref></ref> ביום יציאתו, יצא וידאו קליפ המציג את שתי הזמרות במקומות שונים ברחבי ניו יורק. הווידאו קליפ צולם בינואר 2023.<ref></ref>

=== הרכב ===
השיר אינו עוסק בעיקר בגבר המדובר אלא בהנאה מלהתלונן על מערכות יחסים עם חברים. הוא מדגיש את הנושא של ידידות ואחווה נשית. השיר מאופיין כמיזוג של צלילי ג'רזי קלאב וסופר נינטנדו, המעידים על סגנון מוזיקלי ייחודי וקליט. השיר אמנם נוגע בחוסר הגינות של הגבר, אבל המיקוד הוא איך המבצעות מגיבות אליו. PinkPantheress מציגה את נקודת המבט שלה בצורה עדינה יותר, בעוד אייס ספייס משתמשת ברטוריקה טעונה כדי לבטא את רגשותיה לגבי המצב.<ref name=":1"></ref>

=== ביקורות ===
==== רשימות ודירוגים ====
{| class="wikitable sortable plainrowheaders" style="text-align:center;"
!ארגון
!רשימה
!דירוג
!מקור
|-
|רולינג סטון
| rowspan="2" |100 השירים הטובים ביותר לשנת 2023
|2
|<ref></ref>
|-
|פיצ'פורק
|2
|<ref name=":1" />
|-
|בילבורד
|100 השירים הטובים ביותר של 2023: בחירות הצוות
|8
|<ref></ref>
|}

===וידאו קליפ===
הווידאו קליפ של השיר מציג את הזמרות וחבריהן, כולם לבושים בוורוד, משתלטים על הרחובות והרכבת התחתית של ניו יורק. אלמנט ויזואלי זה מחזק את הנושא של העצמה נשית וסולידריות.<ref name=":1" />

===מיקומי שיא===

==== מצעדי סוף שנה ====

== קישורים חיצוניים ==

== הערות שוליים ==

קטגוריה:שירי 2022
קטגוריה:סינגלים מ-2022
קטגוריה:סינגלים מ-2023
קטגוריה:שירי אייס ספייס
קטגוריה:שירים באנגלית
קטגוריה:שירים שנכתבו על ידי אייס ספייס
קטגוריה:שירים על בגידה: זוגיות
קטגוריה:שירים על כאב לב
קטגוריה:שירי דאנס-פופ
קטגוריה:סינגלים שהגיעו למקום הראשון בניו זילנד
קטגוריה:שירי פלטינה משולשת באוסטרליה
קטגוריה:סינגלים בהוצאת אלקטרה רקורדס
קטגוריה:סינגלים בהוצאת וורנר מיוזיק גרופ
צ'סטר צ'יטה

צ'סטר צ'יטה (באנגלית: Chester Cheetah) הוא דמות בדיונית והקמע הרשמי של החטיף הפופולרי צ'יטוס של תאגיד פריטו-ליי וכמו גם של חטיפי צ'יפס של פריטו-ליי בטעמים שונים.

צ'סטר צ'יטה הוא ברדלס מואנש, עם משקפי שמש ונעלי ספורט, אשר בפרסומות של החטיף משתמש בדרכים ערמומיות שונות בכדי לנסות להשיג את החטיף צ'יטוס מאנשים שונים.

הקמע המקורי של צ'יטוס היה עכבר הצ'יטוס, אך דמותו של צ'סטר צ'יטה נוצרה בשנת 1986 ומאז ואילך הוא היה לקמע הרשמי של המותג. באמצע שנות ה-90 יצרה חברת Kaneko שני משחקי וידאו בהם כיכבה דמותו של צ'סטר – "Chester Cheetah: Too Cool to Fool" ו-"Chester Cheetah: Wild Wild Quest".

בישראל כיכבה הדמות, אשר גולמה על ידי יואב צפיר, לצד חגית דסברג בתוכנית הילדים "יום יומן" ששודרה בשעות אחר הצהריים בין השנים 1991 עד 1993 בערוץ 2 הניסיוני.

==קישורים חיצוניים==

קטגוריה:בעלי חיים בדיוניים
סופר מריו לנד

סופר מריו לנד (באנגלית: Super Mario Land) הוא המשחק השלישי בסדרת סופר מריו שיצא לגיים בוי בשנת 1989.

== תקציר עלילה ==
לאחר האירועים שקרו במשחק "האחים סופר מריו 2", החייזר הרע טטנגה פלש לסראסלנד וחטף את הנסיכה דייזי. בעקבות אירועים אלו, ציוותה הנסיכה טודסטול על מריו להגיע לסראסלנד ולהציל את הנסיכה דייזי מפני טטנגה הרשע, מכיוון ששתי הנסיכות חברות ילדות.

== קישורים חיצוניים ==

* 

קטגוריה:משחקי וידאו משנת 1989
קטגוריה:סופר מריו
קטגוריה:משחקי פלטפורמות ממוחשבים
קטגוריה:משחקי גיים בוי
קטגוריה:משחקי נינטנדו 3DS
קטגוריה:משחקי וידאו שפותחו ביפן
A&W

"A&W" (ראשי תיבות של "American Whore") הוא שיר של הזמרת האמריקאית לנה דל ריי, שיצא לאור ב-14 בפברואר 2023, כסינגל השני וכרצועה הרביעית מתוך אלבומה התשיעי, Did You Know That There's a Tunnel Under Ocean Blvd.<ref name="pitchfork"></ref> את השיר כתבו והפיקו דל ריי ג'ק אנטונוף.<ref name="clash"></ref>

== רקע ==
ב-7 בדצמבר 2022 הכריזה דל ריי על אלבומה התשיעי ותאריך יציאתו, וכן פרסמה את הסינגל המוביל, הנושא את שם האלבום.<ref></ref> באותו היום, בפוסט שפרסם באינסטגרם חשף ג'ק אנטונוף, שעבד עם דל ריי על האלבום, את שמו של "American Whore", וכן כי זהו השיר האהוב עליו ביותר מכל השירים שעשו יחד.<ref></ref>

ב-7 בפברואר 2023 החל השיר להיות מוצג באפל מיוזיק, מה שרמז על יציאתו הקרובה. שבוע לאחר מכן, בחג האהבה, אישר מנהלה של דל ריי, בן מאוסון, כי השיר עתיד לצאת כבר באותו היום.<ref name=":0"></ref>

== הרכב ==
השיר מורכב משני חצאים. החצי הראשון הוא בעל אוריינטציה עממית, ובנוי בעיקר מגיטרה אקוסטית. החצי השני הוא בסגנון טראפ, ומכיל סימפול של שיר ה-R&B "Shimmy, Shimmy, Ko-Ko-Bop" של ליטל אנתוני והאימפריאלים משנת 1959.<ref name="billboad"></ref> ב-Clash השוו את נגינת הפסנתר המינימליסטית שבשיר לזו של המלחין האמריקאי פיליפ גלאס.<ref name="clash"/>

מבחינה לירית, השיר מתחיל בתיאורים על ילדותה התמימה של דל ריי ולאורך התבגרותה, ולבסוף על התמכרותה למין. שם השיר הוא ראשי תיבות המייצגים את הביטוי "American Whore".<ref name="billboad"/> השיר מכיל אזכורים לסדרה הדוקומנטרית האמריקאית "Forensic Files" וכן לסרט הדרמה הקומית "יומנה של נערה מתבגרת" משנת 2015. עולה כי באקספוזיציה של דל ריי יש אלמנטים של קומדיה שחורה, אולי בדרך שבה היא מציגה את הנרטיב שלה ומאתגרת את המאזין להבין איך היא הגיעה למצבה הנוכחי.<ref name=":1" />

== ביקורות ==
השיר זכה לשבחי המבקרים על הפקתו האקספרימנטלית. שאד ד'סוזה מפיצ'פורק זיכה את השיר בתואר "הרצועה החדשה הטובה ביותר".<ref name="pitchfork"/> ג'ון בלישטיין מרולינג סטון כינה את השיר "לנה קלאסית בכל דרך שאפשר להעלות על הדעת".<ref></ref> קן פרטרידג' מ-Genius תיאר את השיר כ-"מחקר דמות מורכב", וציין את ההתייחסויות המילוליות למדיות אחרות, ואת הבית המבקר את תרבות האונס.<ref></ref>

מגזין "פיצ'פורק" הכתיר אותו כשיר הטוב ביותר לשנת 2023. הוא מתואר כאפוס אוטופיקטיבי בן שבע דקות שמתעמק בנושאים שונים, כולל נעורים אבודים, אמא מרוחקת, התמכרות ותחושת נואשות.<ref name=":1" />

=== רשימות ודירוגים ===
{| class="wikitable sortable plainrowheaders" style="text-align:center;"
!ארגון
!רשימה
!דירוג
!מקור
|-
|רולינג סטון
| rowspan="2" |100 השירים הטובים ביותר לשנת 2023
|3
|<ref></ref>
|-
|פיצ'פורק
|1
|<ref name=":1"></ref>
|-
|בילבורד
|100 השירים הטובים ביותר של 2023: בחירות הצוות
|27
|<ref></ref>
|}

==קישורים חיצוניים==

== הערות שוליים ==

קטגוריה:שירי 2023
קטגוריה:סינגלים מ-2023
קטגוריה:שירי לנה דל ריי
קטגוריה:שירים באנגלית
קטגוריה:שירים שנכתבו על ידי ג'ק אנטונוף
קטגוריה:שירים שנכתבו על ידי לנה דל ריי
קטגוריה:שירים שהופקו על ידי ג'ק אנטונוף
קטגוריה:שירים על מיניות
קטגוריה:שירים על סמים
קטגוריה:בלדות משנות ה-2020
קטגוריה:בלדות פולק
קטגוריה:בלדות פופ
קטגוריה:שירים פסיכדליים
קטגוריה:סינגלים בהוצאת אינטרסקופ רקורדס
קטגוריה:סינגלים בהוצאת פולידור רקורדס
זאיסן (עיירה)

זאיסן (בקזחית: Зайсан; ברוסית: Зайсан) היא עיירה באזור מזרח קזחסטן, קזחסטן. העיירה משמשת כמרכז המנהלי של מחוז זייסן. העיירה ממוקמת ליד הפינה הדרום-מזרחית של אגם זייסן בגובה של 660 מטר מעל פני הים.<ref>[http://www.fallingrain.com/world/KZ/15/Zaysan.html Falling Rain Global Gazetteer entry for Zaysan, Kazakhstan]. Retrieved January 29, 2006.</ref> נכון ל-2012 מתגוררים בעיירה כ-15,000 איש. העיירה ממוקמת בסמוך לקצה המזרחי של כביש E127 שהוא חלק ממערכת הכבישים האירופית, שמחבר אותה עם העיר אומסק שברוסיה.

== היסטוריה ==
זאיסן נוסדה בשנת 1868 כמוצב צבאי רוסי.<ref></ref>

== אקלים ==

== הערות שוליים ==

קטגוריה:יישובים שהוקמו ב-1868
קטגוריה:קזחסטן: יישובים
לאסי (משקה)

לאסי (בהינדי: लस्सी) הוא שם אזורי לחובצה,<ref></ref> המשקה המסורתי מבוסס על דאהי (יוגורט) ונצרך באזור דרום אסיה. לאסי הוא תערובת של יוגורט, מים, תבלינים ולפעמים פירות. לאסי מלוח דומה לאיירן, בעוד שלאסי מתוק מודרני מזכיר מילקשייק. לאסי עשוי להיות ספוג קנאביס בצורה של בהאנג (משקה הודי מסורתי העשוי מקנאביס).

== אטימולוגיה ==
המילה לאסי נגזרת מהמילה בסנסקריט לאסיקה () כלומר סרום או דומה לרוק.<ref></ref><ref></ref> מקורו של הלאסי בחבל הפנג'אב.<ref name=":0"></ref>

== הכנה ==
לאסי מוכן על ידי ערבוב יוגורט, מים ותבלינים אחרים. עם זאת, ניתן להכין גרסאות של לאסי בדרכים שונות. כמון והל הם התבלינים הנפוצים ביותר המוספים ללאסי.<ref name=":0" /> לאסי מוגש באופן מסורתי בכוס חימר המכונה קולחאר.<ref name=":0" />

== גרסאות ==
=== לאסי מתוק ===
לאסי מתוק הוא גרסה של לאסי המתובלת סוכר, מי ורדים או לימון, תות שדה או מיצי פירות אחרים. לאסי זעפרן, שהוא עשיר במיוחד, נפוצים בפנג'אב, ראג'סטאן, הריאנה וגוג'ראט בהודו ובמחוז סינד של פקיסטן. לאסי מאקחניה הוא לאסי עם גושי חמאה בתוכו.<ref></ref> בדרך כלל הלאסי המתוק קרמי כמו מילקשייק.

=== לאסי מלוח ===
הגרסה המלוחה המסורתית של הלאסי נפוצה יותר בתת-היבשת ההודית. מכינים אותה על ידי ערבוב דאהי (יוגורט) עם מים בתוספת מלח בממחה. בפקיסטן, משקה זה ידוע בשם נמקין לאסי אשר נקרא לפעמים איירן על ידי פשטונים וקבוצות איראניות ודרדיות אחרות.<ref></ref>

=== באנג לאסי ===
באנג לאסי הוא משקה עתיר קנאביס המכיל באנג, נגזרת נוזלית של קנאביס, בעלת השפעות דומות למאכלי קנאביס אחרים.<ref></ref> המשקה חוקי בחלקים רבים של הודו ונמכר בעיקר במהלך ההולי, כאשר לפעמים אוכלים גם פקורות המכילות באנג. אוטר פרדש ידועה כבעלת חנויות באנג מורשות, ובמקומות רבים נמכרים מוצרי באנג ובאנג לאסי.<ref>Anthony Bourdain: No Reservations Collection 2, Episode 5; Final Segment.</ref>

== בתרבות ==
מסע פרסום מודפס<ref name="hsbcad-print">
</ref> וטלוויזיוני<ref name="hsbcad-tv"></ref><ref name="hsbcad-youtube"></ref> משנת 2008 עבור HSBC, שנכתב על ידי ג'פרי בנט מ-JWT הונג קונג, מספר את סיפורו של נציג חברת מכונות כביסה פולני שנשלח להודו כדי לגלות מדוע המכירות שלהם כל כך גבוהות שם. בהגיעו, הנציג חוקר חנות לאסי, שבה הוא מתקבל בברכה, ומוצא כמה מכונות כביסה המשמשות כדי לערבב אותו. הבעלים אומר לו שהוא מסוגל "לעשות פי עשרה לאסי ממה שעשיתי פעם!".

בתוכנית הטלוויזיה "No Reservations", השף הסלבריטאי אנתוני בורדיין ביקר בחנות בהאנג "מפוקחת ממשלתית" במבצר ג'איסלמר, ראג'סטאן. הבעלים הציע לו שלושה סוגים של בהאנג לאסי: חזק בדרך כלל; סופר דופר חזק; ו-"עוצמה מלאה, 24 שעות, ללא שירותים, ללא מקלחת".

בשנת 2013, קשיטיג', פסטיבל הטכנו-ניהולי השנתי של IIT קרגפור, השיק קמפיין לקריאת שמה של מערכת האנדרואיד החדשה לאותה השנה, שלימים זכתה לשם אנדרואיד לוליפופ, לאסי.<ref></ref>

== גלריה ==
<gallery>
קובץ:Fatfreelassi.jpg|לאסי מוגש במסעדה
קובץ:Mint lassi.jpg|לאסי מנטה
קובץ:Bhang lassi (3304878869).jpg|באנג לאסי
קובץ:Patiyala Lassi.jpg|לאסי מוגש בכוס פליז בפטיאלה
קובץ:Banaras-ki-Lassi.jpg|בנאראס-קי-לאסי, גרסת לאסי מואראנסי המוגשת בקולהר
קובץ:Odia style Lassi-Puri-Odisha-IMG 9776.jpg|גרסת לאסי באודישה
</gallery>

== ראו גם ==
* צזיקי
* קומיס
* מילקשייק
* שייק

== קישורים חיצוניים ==

* 

== הערות שוליים ==

קטגוריה:המטבח הבנגלי
קטגוריה:המטבח ההודי
קטגוריה:משקאות חלב
לאו מונוסון

ליאו מונוסון (ברוסית : Лев Исаакович Моносзон, ליט. לב איזקוביץ' מונוסון (נכתב גם: מונסזון, מונשזון) נולד במוסקבה ב-1897 למשפחת יהלומנים יהודית. בצעירותו כתב שירה והיה חבר בתנועת האימז'יניזם האוונגרדית שצמחה בברית המועצות לאחר מהפכת 1917. ב-1923 היגר לגרמניה והחל לשיר ולשחק, בין השאר תחת הכינויים לאו מול, לאו פריי, לאו מון, לאו פרנק, לאו מינור, לאו אם ופרד מוסנר. לעיקר תהילתו כזמר פופולרי זכה בשנים 1928–1933, בשלהי ברפובליקת ויימאר. אחד מלהיטיו הידועים הוא השיר "Liebling, mein Herz lässt dich grüßen" (יקירתי, ליבי שולח לך ד"ש) שביצע עם תזמורתו של בן ברלין. כשחקן, הוא הופיע בסרטים "אני ביום ואת בלילה" ("Ich bei Tag und du bei Nacht", 1932) בבימויו של לודוויג ברגר; במחזמר "השלושה מתחנת הדלק" (1930) וב"אהבת הוד מלכותה" (1931).

כיהודי רוסי, הוא נאלץ לעזוב את גרמניה ב-1933, ועבר תחילה לצרפת ולאחר מכן, דרך ספרד, לארצות הברית. בניו יורק החל קריירה חדשה כסוחר בולים. מונוסון נפטר ב-1967 במהלך נסיעה לג׳מייקה.

מונוסון שלט באחת עשרה שפות והפיק למעלה מ-1400 תקליטים.

== קישורים חיצוניים ==

* 

==הערות שוליים==

קטגוריה:רפובליקת ויימאר: תרבות
קטגוריה:יהודים רוסים
קטגוריה:ילידי 1897
קטגוריה:נפטרים ב-1967
קשר גורדי (ספר)

קשר גורדי הוא מותחן בדיוני של הסופר החרדי יאיר וינשטוק, שפרסם את הספר תחת שם העט מ. ארבל, והוא הספר הראשון שלו. הספר פורסם כסיפור בהמשכים בשבועון 'השבוע', יצא לאור בינואר 1995, והפך לרב מכר במגזר הדתי והחרדי.

==עלילה==
הספר עוסק בסיפורן של שתי תקופות. בהווה, דוד אליעד חקלאי קפדן ממושב 'יציבים' מתמודד עם חינוך שני בניו, ועם איומים מסתוריים שנשלחים אליו, שבסופו של דבר הופכים לאיום ביטחוני חמור על מדינת ישראל. בעבר, הסיפור מתמקד בסיפורו של ילד פלא חסידי בן למשפחת חזנים, שהופך לחזן וזמר אופרה בעל קול יוצא דופן. הספר נותן הצצה לעולם החזנות העשיר בתקופה זאת של אירופה טרם מלחמת העולם השנייה ולעולם החסידי. החזן שהתרחק מעולם החסידות, נסחט ועונה בשואה על ידי מוזיקאי גרמני מלומד בשם רומן שפיגל, הדומה לו חיצונית, ששימש כמנצח בבתי האופרה הגדולים של וינה.

==ראו גם==

* בלתי הפיך

==קישורים חיצוניים==
* [https://www.nli.org.il/he/books/NNL_ALEPH990013536500205171/NLI עמוד הספר באתר הספרייה הלאומית]
* [https://simania.co.il/bookdetails.php?item_id=222592 עמוד הספר באתר סימניה]

==הערות שוליים==

קטגוריה:ספרי סיפורת חרדיים
קטגוריה:ספרים ישראליים
קטגוריה:ספרי 1995
Recess

Recess (בעברית: הפסקה) הוא שיר שהוקלט על ידי הזמרת-יוצרת האמריקאית מלאני מרטינז, מתוך אלבום האולפן השני שלה, K-12.<ref name=":0"></ref> השיר יצא לאור ב-6 בספטמבר 2019, על ידי חברת התקליטים אטלנטיק רקורדס, יחד עם שאר שירי האלבום, והסרט.<ref name=":0" />

הווידאו קליפ הרשמי של השיר הועלה לערוץ היוטיוב של מלאני מרטינז ב-8 בפברואר 2020.<ref name=":2" /> נכון לאוקטובר 2020, מונה הצפיות של הקליפ עומד על למעלה מ-3 מיליון צפיות.<ref name=":2" />

== רקע ==
השיר נכתב על ידי מלאני מרטינז, יחד עם מייקל קינן, והופק על ידי קינן<ref name=":0" />, שעבד עם מרטינז גם על יתר שירי האלבום (למעט Drama Club)<ref name=":1"></ref>, וכן על השירים "Piggyback"<ref></ref>, ו-"Gingerbread Man"<ref></ref>.

בטרם פרסום שירי האלבום, עלה לערוץ היוטיוב של מרטינז קטע קצר מתוך השיר.<ref name="recess tweet"></ref>

בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-29 מיליון השמעות<ref></ref>.

== היסטוריית יציאות לאור ==
{| class="wikitable"
!מדינה
!תאריך יציאה
!פורמט
!חברת תקליטים
!מקור
|-
!רחבי העולם
|6 בספטמבר 2019
|הזרמת מוזיקה • הורדה דיגיטלית
|אטלנטיק
|<ref name=":2"></ref>
|}

== קישורים חיצוניים ==

== הערות שוליים ==

קטגוריה:שירי מלאני מרטינז
קטגוריה:שירים באנגלית
קטגוריה:שירים שנכתבו על ידי מלאני מרטינז
קטגוריה:שירים על בית ספר
New Super Mario Bros. 2

New Super Mario Bros. 2 (בתרגום חופשי לעברית: האחים סופר מריו 2 החדש) הוא משחק פלטפורמה שיצא לנינטנדו 3DS בשנת 2012 וידוע בתור המשחק השלישי בסדרת המשחקים New Super Mario Bros.

== תקציר עלילה ==
מריו ולואיג'י הולכים לאסוף מטבעות ואחרי שהם חוזרים הם מגלים שהקופאלינגים (העוזרים של באוזר) חטפו את הנסיכה פיץ' ועכשיו מריו ולואיג'י צריכים להגיע לעולם 6 ולהציל את הנסיכה.

== קישורים חיצוניים ==
* 

קטגוריה:משחקי נינטנדו 3DS
קטגוריה:סופר מריו
קטגוריה:משחקי וידאו קואופרטיבים
קטגוריה:משחקי גלילה צדדית
קטגוריה:משחקי פלטפורמות ממוחשבים
קטגוריה:משחקי וידאו שפותחו ביפן